**Тајмир** (руски: *Таймыр* или *Таймырский полуостров*) — полуостров на далечниот север на Сибир и најсеверен копнен предел на Евроазија. Сместен е меѓу Енисејскиот Залив во Карското Море и Хатаншкиот Залив во Лаптевското Море во состав на Краснојарскиот крај, Русија.

На овој простран полуостров се наоѓаат езерото Тајмир и планинскиот венец Биранга. На неговиот крај е сместен ’ртот Чељускин — најсеверната точка на копнена Евроазија.

Население
---------

Ненци на Тајмир
Домородни народи на полуостровот се Ненците и Нгасаните. Првите живеат претежно на далечниот север, а другите низ среден Сибир, вклучувајќи го и Тајмир. Нгасаните Живеат претежно во Уст-Авам, Волачанка и Новаја во Тајмирскиот долгано-ненецки реон на Краснојарскиот крај, а помалубројни се во градовите Дудинка и Нориљск. Поради нивната оддалеченост, кај Нгасаните сè уште е зачуван шаманизмот како верско и културно обележје.

Стопанство
----------

На подрачјето на Тајмир е застапено рударството, особено со претпријатија како „Нориљски никел" кое топи руда кај Нориљск. Полупреработената никелова руда и другите производи се превезуваат по кратка железница до пристаништниот град Дудинка на реката Енисеј, а оттаму се испорачуваат во Мурманск и други места по бродски пат.

Екологија
---------

* ’Ртот Чељускин’Ртот Чељускин
* Предел од ТајмирПредел од Тајмир
* Мошусно говедоМошусно говедо

Тајмир е последното изворно живеалиште на мошусното говедо вон Северна Америка. Сегашното население е повратено во 1975 г. цели 2.000 години по неговото изумирање во Русија. Во 2002 г. се забележани 2.500 единки, кои веќе во 2010 г. нараснале на 6.500

Клима
-----

Брегот на Тајмир е замрзнат најголем дел од годината, обично меѓу септември и јуни. Летото е кратко, особено на бреговите на Лаптевското Море на североисток. Климата во внатрешноста на полуостровот е континентална. Зимите се сурови, со чести веавици и крајно ниски температури. Временските прилики на северот на полуостровот можат да се согледаат по следниве податоци за ’ртот Чељускин.

| Климатски податоци за ’ртот Чељускин |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Прос. висока °C (°F) | −26 (−15) | −26 (−15) | −24 (−11) | −16 (3) | −8 (18) | 1 (34) | 5 (41) | 4 (39) | 0 (32) | −10 (14) | −19 (−2) | −22 (−8) | −11.7 (10.8) |
| Прос. ниска °C (°F) | −33 (−27) | −33 (−27) | −33 (−27) | −26 (−15) | −15 (5) | −5 (23) | −3 (27) | −3 (27) | −5 (23) | −16 (3) | −26 (−15) | −30 (−22) | −19 (−2.1) |
| Прос. врнежи мм (ин) | 8 (0.31) | 9 (0.35) | 9 (0.35) | 8 (0.31) | 9 (0.35) | 18 (0.71) | 21 (0.83) | 22 (0.87) | 22 (0.87) | 15 (0.59) | 9 (0.35) | 11 (0.43) | 201 (7.91) |
| Прос. бр. врнежливи денови | 15 | 15 | 14 | 12 | 11 | 12 | 11 | 12 | 15 | 16 | 13 | 16 | 162 |
|
| Сред. бр. сончеви часови месечно | 0 | 0 | 124 | 270 | 217 | 150 | 186 | 124 | 62 | 0 | 0 | 0 | 1.133 |
| Извор: World Climate Guide |

Поврзано
--------

* Северна Земја

Наводи
------

1. ↑  Ziker
2. ↑  Hoppál 2005
3. ↑  Science Daily
4. ↑  „Safari Club Foundation Recordbook entry on Bovids". Архивирано од изворникот на 2007-09-27. Посетено на 2016-11-20.
5. ↑  „Large Herbivore Network Article: *Reintroduction of Musk Ox in the Northern Russia* by Dr. Taras Sipko". Архивирано од изворникот на 2015-09-05. Посетено на 2016-11-20.
6. ↑  „Climate Data for Mys Chelyuskin". World climate Guide. Посетено на April 1, 2012.

Надворешни врски
----------------

|  |  |
| --- | --- |
| Ризница | „Тајмир" на Ризницата ? |

* Полуостров на студот — напис за Тајмир во „Вокруг света" (руски)
* Природата на Тајмир Архивирано на 7 март 2007 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 315124931
* GND: 4408672-6
* NKC: ge579499

 |

 |